text: اس اسکیم کے تحت ایک پورٹل ’’ٹیلی قانون‘‘ شروع کیا جائے گا جو ملک کے عام خدمات کے مراکز پر دستیاب ہوگا۔ اس سے عوام ٹیکنالوجی پر مبنی پلیٹ فارم کی مدد سے قانونی خدمات فراہم کرنے والوں سے جڑ سکیں گے۔ ٹیلی قانون خدمات کے عام مراکز پر دستیاب ویڈیو کانفرنسنگ کے ذریعہ وکیلوں سے قانونی مشورہ حاصل کرنے میں لوگوں کو مدد پہنچانے میں مددگار ہوگا۔ اس کے علاوہ قانون اسکول کلینکس ، ضلعی قانونی خدمات کے حکام، رضاکارانہ خدمات فراہم کرنے والے اور غیر سرکاری تنظیمیں جو قانونی مدد اور تفویض اختیارات سے متعلق ذمہ داری انجام دے رہے ہیں ان کو خدمات کے عام مراکز سے کہیں بھی اور کسی وقت بھی جوڑا جا سکتا ہے تاکہ کمزور طبقات کی انصاف تک رسائی کو مستحکم کیا جا سکے۔